— 256 — 



achevé alors lesdites quarante cartes blanches et les six coleurez 

 pour Bourgoingne, délivrer ès mains de monsieur Polites en- 

 semble aussy deux ou trois coleurez pour Monseigneur Révéren- 

 dissime à son contentement ; et je me eontenteray que Monsei- 

 gneur pour icelles, s'il lui plaict, me présente quinze escuz d'or, 

 car je ne désire pas le plus de Monseigneur. Et par ainsyn les- 

 seray lesdites cartes reposer, sans les distribuer à quelcun aultre 

 ou en faire proufïit ledit terme de six mois après la délivrance, 

 comme Monseigneur Révérendissime a requis. 



Mais je désireroye bien de Monseigneur, que Monseigneur, 

 pour plus grand enrichement de ladite carte, vouldroit ordonner 

 en lattin l'escript ou déclaration de ladite carte, ad celle fin qu'il 

 y aye quelcque chose à veoir et lisre dedans pour le mesme 

 mectre en ung brave compartiment, avec que ce aussy en lattin, 

 appart rescripture, comme je debvraye mectre la dédication à 

 monsieur don Fernando de Lannoy avecque tout son tiltre. 

 Aussy que Monseigneur me face sçavoir si c'est la voulenté ou 

 plasier de Monseigneur que mecteray dedans ladite carte le nom 

 dudit sieur Fernando de Lannoye, comme auteur d'icelle, à son 

 honneur ; car il me convient avoir et sçavoir touttes ces choses 

 auparavant de comencher, pour la mesme besoingne selon ce 

 ordonner, et par ainsyn ensemble emprimer. Car aultrement 

 seroit ladite carte huyde et point ornée. 



Mais, ayant tout cecy, je veux en oultre garder en cecy mon 

 honneur, plus pour faire plaisir à Monseigneur que pour prouf- 

 ïit que en pourroit venier. Et. par ainsyn, envoyé avecque ceste 

 deux ou trois escripts que je mecte en aulcunes cartes, asçavoir 

 d'Allamaigne, Espaigne et Savoye, ad celle fin que Monseigneur 

 puisse ordonner ung aultre, servante sur ceste carte de Bour- 

 goingne, sans laquelle la carte seroit mortasse. Et plus, s'il 

 plaisoit à Monseigneur de mectre quelcque tiltre exquis à ladicte 

 carte en lettres capitales, Monseigneur, il le pourra ajouter. 



A tant, Monseigneur, faisant tin prie au Créateur qu'il soit 

 garde de la noble personne de mondit Seigneur, et d'icelle pros- 

 pérer en tous ses nobles désiers, comm'il désire. 



L'entièrement vostre humble serviteur, 



Hiérosme Cock. 



